
Tunnitasu tariifi kooskõlastamine Narva Muusikakooli spordisaali kasutusse andmisel (MTÜ Eesti Oyama-Karate Keskus)
1. Asjaolud ja menetluse käik
MTÜ Eesti Oyama-Karate Keskus esitas 04.08.2020. a Narva Linnavalitsuse Kultuuriosakonnale taotluse Narva Muusikakooli hoones aadressil 26. juuli tänav 9 asuva spordisaali soodustingimustel (eelmise õppeaasta tasemel) kasutusse andmisest 2020/2021. õppeaastal. Eelmisel õppeaastal kasutas spordiklubi spordisaali tunnitasuga 7,50 eurot. Soodustuse taotlemise põhjenduseks on asjaolu, et enamik spordiklubis spordiga tegelevaid inimesi on lapsed. Mittetulundusühing kasutab Narva Muusikakooli spordisaali asutuse juhtkonnaga kooskõlastatud ajakava alusel.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” punkti § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada tunnitasu tariif 7,50 eurot Narva Muusikakooli hoones aadressil 26. juuli tänav 9 asuva spordisaali kasutusse andmisel MTÜ-le Eesti Oyama-Karate Keskus (registrikood 80183204) 2020/2021. õppeaastal Narva Muusikakooli juhtkonnaga kooskõlastatud ajakava alusel.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

